ભાવવિભોર બની માને કાલાંવાલાં કરતાં જોઇ સૌની આંખો ભીની થઇ જતી. તો કોઇ શેર માટીની ખોટ પૂરી કરવા માના પાયલાગણ કરવા પહોંચ્યાં હતાં. કેટલાય ભક્તો એવા પણ હતા કે જેમણે માની સામે ખોળો પાથરી કહ્યું, હે મા, આ વખતે તો સખેદખે આવી ગયાં, પણ વરસો વરસ તારાં દર્શન કરવાની ઇચ્છા પૂરી કરવા પગમાં હામ પૂરતાં રહેજો તેવી આજીજી પણ વ્યક્ત કરી હતી. તો ભક્તો દ્વારા વારે વારે ઉચ્ચારાતાં બોલ માડી બહુચર જય જય બહુચરના જયનાદથી મંદિર સતત ગૂંજતું રહ્યું હતું.